Source: http://www.zbrojniky.sk/oznamy.phtml?id_kat_for_menu=14983&id_kat_for_open=14990
Timestamp: 2019-09-16 14:49:08+00:00
Document Index: 1645695

Matched Legal Cases: ['§ 6', '§ 6', '§ 30', '§ 22', '§9', '§9']

Revitalizácia chodníkov a autobusových zastávok v obci Zbrojníky
Územný plán obce Zbrojníky - Zmeny a doplnky č. 2/2019
OBEC ZBROJNÍKY
Obecný úrad, Zbrojníky 166, 935 55
V Zbrojníkoch, dňa 16.5.2019
o Oznámení o strategickom dokumente „Spoločný územný plán obcí Zbrojníky, Hontianska Vrbica, Sikenica, Kukučínov - Zmeny a doplnky č.2/2019, Zbrojníky“
Obec Zbrojníky zabezpečuje spracovanie aktualizácie Spoločného územného plánu obcí Zbrojníky, Hontianska Vrbica, Sikenica, Kukučínov pre k.ú. Zbrojníky, ktorý je zároveň strategickým dokumentom s miestnym dosahom.
V zmysle § 6 zákona NR SR č.24/2006 Z.z. o posudzovaní vplyvov na životné prostredie (ďalej iba „zákon“) týmto oznamujeme verejnosti, že Oznámenie o strategickom dokumente „Spoločný územný plán obcí Zbrojníky, Hontianska Vrbica, Sikenica, Kukučínov - Zmeny a doplnky č.2/2019, Zbrojníky“ (ďalej iba „oznámenie“) je zverejnené na webovom sídle Ministerstva životného prostredia Slovenskej republiky:
Strategický dokument s vyznačením navrhovanej zmeny je zverejnený na internetovej stránke
www.zbrojniky.sk
Do oznámenia možno nahliadnuť, robiť si z neho odpisy, výpisy alebo na vlastné náklady zhotoviť kópie na adrese:
Obecný úrad Zbrojníky č.166, v pracovných dňoch v úradných hodinách u pani K. Múčkovej
Písomné stanoviská verejnosti k uvedenému oznámeniu podľa § 6 ods.1 zákona možno predkladať v termíne do 1.6.2019 na adresu: Okresný úrad Levice, odbor starostlivosti o životné prostredie, Dopravná 14, 934 03 Levice
alebo elektronicky na adresu: Eva.Cervenakova@minv.sk
Emöke F i l l o v á
Zverejnené 17.5.2019
Spoločný ÚP - Zmeny a doplnky č. 2/2019
IČO: 00307688, DIČ: 2021023741
V Zbrojníkoch, dňa 2.5.2019
Spoločný územný plán obcí Zbrojníky, Hontianska Vrbica, Sikenica, Kukučínov - Zmeny a doplnky č.2/2019, Obec Zbrojníky – oznámenie o začatí prerokovania návrhu
Obec Zbrojníky sa rozhodla zaobstarať druhú aktualizáciu Spoločného územného plánu obcí Zbrojníky, Hontianska Vrbica, Sikenica, Kukučínov pre svoje k.ú. Zbrojníky.
V tejto súvislosti Obec Zbrojníky ako obstarávateľ územnoplánovacej dokumentácie oznamuje verejnosti, že dňom 3.5.2019 zahájila v zmysle § 30 a § 22 zákona č.50/1976 Zb. v znení neskorších predpisov prerokovanie dokumentácie:
SPOLOČNÝ ÚZEMNÝ PLÁN OBCÍ ZBROJNÍKY, HONTIANSKA VRBICA, SIKENICA, KUKUČÍNOV – ZMENY A DOPLNKY Č.2/ 2019, Obec Zbrojníky - návrh
Spracovateľom predmetnej dokumentácie je Ing.arch. Janka Privalincová z Nitry.
Zmeny a doplnky č.2/2019 uvedeného územného plánu sa týkajú katastrálneho územia obce Zbrojníky. Jedná sa o návrh rozšírenia zastavaného územia obce o rozlohu 0,5 ha juhovýchodne od jej centra pre funkciu obchod a služby v blízkosti areálu Píla Zbrojníky a futbalového ihriska.
S kompletným znením uvedenej dokumentácie sa môžete oboznámiť na Obecnom úrade v Zbrojníkoch, tel.č. 036/7799115, e-mail: obecnyurad@zbrojniky.sk v úradných hodinách. Tu môžete zároveň podať svoje pripomienky a námietky najneskôr do 2.6.2019 vrátane. Na pripomienky vznesené po tejto lehote sa nebude prihliadať.
Vyvesené dňa: 02.05.2019
Zvesené dňa :
(127 kB)Oznámenie
Zverejnené 2.5.2019
Obec Zbrojníky so sídlom Zbrojníky č. 166 v zmysle §9a ods. 8 písm. e) a ods. 5 zákona č. 138/1991 Zb. o majetku obcí v znení neskorších predpisov a v súlade s uznesením Obecného zastupiteľstva v Zbrojníkoch č. 127/2017 zo dňa 08.03.2017 zverejňuje
Zámer prevodu majetku obce z dôvodu hodného osobitného zreteľa – stavebných pozemkov,
nachádzajúcich sa v obci Zbrojníky zapísaných na LV č. 1 pre katastrálne územie Horné Zbrojníky, par. registra „C“:
Č. p. 97/27 – ostatné plochy o výmere 654 m2
Č. p. 97/28 – ostatné plochy o výmere 653 m2
Č. p. 97/29 – ostatné plochy o výmere 653 m2
Č. p.97/30 – ostatné plochy o výmere 791 m2
Cena pozemkov:
Č. p. 97/27 – ostatné plochy o výmere 654 m2 v hodnote 5510,- €
Č. p. 97/28 – ostatné plochy o výmere 653 m2 v hodnote 5500,- €
Č. p. 97/29 – ostatné plochy o výmere 653 m2 v hodnote 5500,- €
Č. p.97/30 – ostatné plochy o výmere 791 m2 v hodnote 6660,- €
Podmienky na predkladanie žiadostí:
Žiadosti predkladať v podateľni Obecného úradu v Zbrojníkoch alebo poštou na adresu Obecný úrad 935 55 Zbrojníky č. 166.
Žiadosť musí byť predložená písomne v slovenskom jazyku.
a) Označenie záujemcu: Fyzická osoba – meno, priezvisko, rodné priezvisko, rodné číslo, dátum narodenia, miesto trvalého pobytu, štátna príslušnosť a rodinný stav. Je vhodné uviesť aj telefónne číslo, prípadne mailovú adresu.
b) Označenie nehnuteľnosti – podľa údajov ponuky, o ktorú má záujemca záujem
c) Výška ceny pozemku
d) Akceptácia alebo spôsob splnenia špecifických požiadaviek
e) Ak je záujemca ženatý/vydatá, vyhlásenie, či vec nadobúda do výlučného vlastníctva alebo do podielového spoluvlastníctva manželov (v tom prípade musia byť všetky požadované údaje plne poskytnuté oboma manželmi)
f) Čestné vyhlásenie záujemcu: Fyzickej osoby, že nie je osobou uvedenou v §9a ods. 6 zákona č. 138/1991 Zb., teda starostom obce Zbrojníky, poslancom Obecného zastupiteľstva v Zbrojníkoch, štatutárnym orgánom alebo členom štatutárneho orgánu právnickej osoby zriadenej alebo založenej Obcou Zbrojníky, prednostom Obecného úradu v Zbrojníkoch, zamestnancom Obce Zbrojníky, hlavným kontrolórom Obce Zbrojníky, ani blízkou osobou vyššie uvedených osôb.
g) Súhlas záujemcu so spracovaním osobných údajov v zmysle zákona č. 428/2002 Zb. z. o ochrane osobných údajov v z. n. p. v rozsahu v akom boli poskytnuté na vedenie evidencie.
4. Obec Zbrojníky si vyhradzuje právo:
Zmeniť podmienky priameho predaja
Odmietnuť všetky žiadosti, resp. priamy predaj zrušiť
Obec si vyhradzuje právo výberu medzi záujemcami
Do kúpnopredajnej zmluvy zakotviť nasl. body:
a) Podmienku začať s výstavbou rodinného domu do 2 rokov od kúpy pozemku
b) Povinnosť do 10 rokov rodinný dom skolaudovať
c) Povinnosť vlastníka pozemku prihlásiť sa na trvalý pobyt v obci Zbrojníky
d) Zákaz predaja pozemku inej osobe do 10 rokov od kúpy pozemku
e) Pokuta za nesplnenie podmienok kúpnopredajnej zmluvy vo výške rozdielu medzi trhovou cenou pozemku v čase predaja a nákupnou cenu pozemku.
5. Vyhodnotenie a výber zo žiadostí, schvaľovanie žiadostí vykoná obecné zastupiteľstvo.
Bližšie informácie môžete získať na tel. č. 036/7799115 alebo osobne na Obecnom úrade v Zbrojníkoch.
Emőke Fillová, starostka obce
Zverejnené 9.3.2017
Rybník - rybolov
Nová oddychová zóna
Úprava priestranstva
Zbrojnícky skrášľovací spolok
Drobný delektroodpad
Nepotrebné šatstvo
Emőke Fillová
Program rozvoja vidieka SR
Oznámenie - Spoločný ÚP - Zmeny a doplnky č. 2/2019
CMS systém (redakčný) systém WEBY PORTÁL, Mestá v okolí obce: Levice, Nitra, Nové Zámky, Tlmače, Šahy, Štúrovo, Želiezovce, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 16.09.2019 16:49:08
18662384